22. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ, ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ, ΕΜΠΟΡΙΟΥ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. οίκοθεν 15541/5-2-92 της 25 Νοεμβ. 1991/19 Φεβρ. 1922  (ΦΕΚ-Β-108) Μέτρα πρόληψης του κινδύνου αλλοίωσης των νομίμων προδιαγραφών αμόλυβδης βενζίνης κατά την διάθεσή της από πρατήρια υγρών καυσίμων, λόγω αλλαγής χρήσης των υπόγειων δεξαμενών τους. Έχοντας υπόψη: 1.Τις διατάξεις των άρθρ. 8, 28, 29 και 30 του Νόμ. 1650/1986 «Για την προστασία του περιβάλλοντος» (ΦΕΚ 160 Α), όπως το τελευταίο απ' αυτά τροποποιήθηκε με το άρθρ. 98 παρ. 12 του Νόμ. 1892/1990 «Για τον εκσυγχρονισμό και την ανάπτυξη και άλλες διατάξεις» (ΦΕΚ 638Β). 2.Τις διατάξεις της υπ' αριθ. 59388/3363/1988 υπουργικής απόφασης «Τρόπος, όργανα και διαδικασία επιβολής και είσπραξης των διοικητικών προστίμων του άρθρ. 30 του Νόμ. 1650/1986 (ΦΕΚ 638Β). 3.Την υπ' αριθ. 93/1987 απόφαση του Ανωτάτου Χημικού Συμβουλίου του Γενικού Χημείου του Κράτους «Προδιαγραφές βενζίνης χωρίς μόλυβδο» (ΦΕΚ 40Β) 4.Τις διατάξεις του υπ' αριθ. 1224/1981 Π.Δ. «περί όρων και προϋποθέσεων ιδρύσεως και λειτουργίας πρατηρίων υγρών καυσίμων κειμένων .... περιοχών» (ΦΕΚ 303Α) και ιδίως οι διατάξεις του άρθρ. 18 παρ. 4 αυτού καθώς και του ΒΔ 465/1970 «περί πρατηρίων εκτός εγκεκριμένων σχεδίων .....» (ΦΕΚ 150Α) όπως τροποποιήθηκαν με το Π.Δ. 143/1989 (ΦΕΚ 69Α). 5.Τις διατάξεις της υπ' αριθ. 11082/1989 υπουργικής απόφασης «Έλεγχος της ποιότητας των υγρών καυσίμων για την προστασία του περιβάλλοντος» (ΦΕΚ 44Β). 6.Τις διατάξεις του άρθρ. 23 του Νόμ. 1558/1985 «Κυβέρνηση και κυβερνητικά όργανα», όπως αυτό τροποποιήθηκε μεταγενέστερα και τις διατάξεις του Π.Δ. 437/1985 «Καθορισμός και ανακατανομή των αρμοδιοτήτων των Υπουργείων» (Α' 157). Σελ. 264,0960(β) Τεύχος - Σελ.  7.Τις διατάξεις του Προεδρικού Διατάγματος 359/1991 «Διορισμός μελών της Κυβέρνησης και Υφυπουργών» (ΦΕΚ 1227-Α-1991) και τις διατάξεις των άρθρ. 1 (παρ. 3), 2 (παρ. 5) και 3 (περίπτωση γ) της αριθ. Υ 1489/ 1076692/ 1224/ 0006Α/ 1991 απόφασης του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στον Υφυπουργό Οικονομικών» (ΦΕΚ 692-Β-1991). 8.Το γεγονός ότι οι ολοένα αυξανόμενες ανάγκες για κατανάλωση αμόλυβδης βενζίνης θα οδηγήσουν ασφαλώς στη χρησιμοποίηση για τη διάθεσή της από τα πρατήρια υγρών καυσίμων, παλαιών δεξαμενών όπου μέχρι σήμερα αποθηκεύονται άλλοι τύποι υγρών καυσίμων. 9.Τους συγκεκριμένους κινδύνους αλλοίωσης των νομίμων προδιαγραφών της αμόλυβδης βενζίνης που συνεπάγεται η άνευ όρων μετατροπή της χρήσης υφισταμένων δεξαμενών πρατηρίων υγρών καυσίμων, τις αναπόφευκτες αρνητικές επιπτώσεις στη λειτουργική κατάσταση του καταλύτη των προηγμένης τεχνολογίας οχημάτων και, μέσω αυτής, τις αρνητικές επιπτώσεις στην ποιότητα της ατμόσφαιρας, αποφασίζουμε: Άρθρ.1.-Οι πρατηριούχοι υγρών καυσίμων προκειμένου να διαθέσουν αμόλυβδη βενζίνη οφείλουν, πριν από οποιαδήποτε αλλαγή χρήσης υπόγειας δεξαμενής του πρατηρίου τους, να τηρούν ορισμένες διασφαλιστικές για το περιβάλλον διατυπώσεις, σύμφωνα με τους όρους που ακολουθούν. 21.Ε.κ.22 Πρατήρια Υγρών Καυσίμων Μέτρα καθαρισμού των δεξαμενών και  διαδικασία σχετικών διατυπώσεων Άρθρ.2.-Ο καθαρισμός των δεξαμενών συνίσταται στα εξής: α)Άντληση του παλαιού καυσίμου από τη δεξαμενή και στη συνέχεια άντληση και του υπολοίπου του προϊόντος της δεξαμενής με φορητή αντλία, συμπεριλαμβανομένου και του προϊόντος που υπάρχει στις σωληνώσεις αναρροφήσεως της αντλίας. β)Πλήρωση της δεξαμενής με πετρέλαιο και εν συνεχεία άντλησή του. Αντί αυτού μπορεί να γίνει πλήρωση με νερό, ανάδευση και άντληση του νερού. γ)Πλήρωση της δεξαμενής με τουλάχιστον 2.500 lt περίπου αμόλυβδης βενζίνης. Προ της πληρώσεως λαμβάνεται δείγμα αμόλυβδης βενζίνης από το βυτιοφόρο εις διπλούν. Το ένα από αυτά τα δείγματα διατηρείται στο πρατήριο για πιθανό έλεγχο από τις αρμόδιες υπηρεσίες των Υπουργείων ΠΕΧΩΔΕ και Εμπορίου και το άλλο μένει στη διάθεση του πρατηριούχου για τον έλεγχο της ποιότητας του καυσίμου που του παρεδόθη. Μετά την πλήρωση και αφού αφαιρεθούν 100 lt αμόλυβδης βενζίνης, λαμβάνεται δείγμα από το ακροσωλήνιο της αντλίας σε αχρησιμοποίητα δοχεία για έλεγχο της περιεκτικότητας της βενζίνης σε μόλυβδο. Το δείγμα της δεξαμενής στέλλεται σε χημικό εργαστήριο που να διαθέτει τον κατάλληλο εξοπλισμό για τον προσδιορισμό της περιεκτικότητας σε μόλυβδο με μέριμνα και ευθύνη του πρατηριούχου. δ)Με ευθύνη του πρατηριούχου ασφαλίζεται (κλειδώνεται) το ακροσωλήνιο της αντλίας ώστε να είναι αδύνατη η διάθεση του προϊόντος προ του εργαστηριακού ελέγχου του δείγματος. ε)Εξετάζεται το δείγμα από χημικό εργαστήριο, που διαθέτει εξοπλισμό για θέματα ελέγχου πετρελαιοειδών. Η περιεκτικότητα σε μόλυβδο πρέπει να είναι μικρότερη σε κάθε περίπτωση από το 0,013 gr/lt. Το αποτέλεσμα της χημικής εξέτασης, όπως η παρ. γ, κοινοποιείται ταυτόχρονα στον πρατηριούχο και στην πλησιέστερη υπηρεσία του Γενικού Χημείου του Κράτους η οποία προβαίνει δειγματοληπτικά στην πιστοποίηση των ανωτέρω ενεργειών και αποτελεσμάτων. Σε περίπτωση υπέρβασης του ορίου για τον μόλυβδο η όλη διαδικασία καθαρισμού, επαναλαμβάνεται. Τότε και μόνο η αντλία απασφαλίζεται, τοποθετείται το ειδικό για τη διάθεση της αμόλυβδης ακροσωλήνιο γίνεται η σήμανση και επανογκομέτρηση της αντλίας και διατίθεται η αμόλυβδη βενζίνη στην κατανάλωση. στ)Υποβάλλεται στην αρμόδια περιφερειακή υπηρεσία Συγκοινωνιών από τον πρατηριούχο αίτηση και δήλωση του Νόμ. 1599/86 για την αλλαγή χρήσης της δεξαμενής καθώς και το αποτέλεσμα της δειγματοληπτικής εξέτασης με συνημμένη και τη βεβαίωση του χημικού εργαστηρίου για την έκδοση νέας άδειας λειτουργίας του πρατηρίου. ζ)Στη συνέχεια η αρμόδια υπηρεσία Συγκοινωνιών προβαίνει στην έκδοση της νέας άδειας λειτουργίας, λόγω μεταβολής στοιχείων της εγκαταστάσεως του πρατηρίου. Κυρώσεις Άρθρ.3.-1.Οποιοσδήποτε παραβαίνει, με πράξη ή παράλειψη, τις διατάξεις της παρούσας απόφασης υπόκειται στις ποινικές, αστικές και διοικητικές κυρώσεις που προβλέπονται αντίστοιχα στα άρθρ. 28, 29 και 30 του Νόμ. 1650/86, όπως το τελευταίο αυτό άρθρο τροποποιήθηκε με το άρθρ. 98 (παρ. 12) του Νόμ. 1892/1990 (Α' 101). 2.Οι προαναφερόμενες κυρώσεις είναι ανεξάρτητες από τις κυρώσεις που προβλέπονται στον ισχύοντα αγορανομικό κώδικα ή σε άλλες διατάξεις της κείμενης νομοθεσίας. Άρθρ.4.-Κάθε διάταξη που αντίκειται στις διατάξεις της παρούσας απόφασης καταργείται. Άρθρ.5.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως. (Μετά τη σελ. 264,0960(α) Σελ. 264,0961 Τεύχος 1266 - Σελ. 65 Πρατήρια Υγρών Καυσίμων 21.Ε.κ.22